Source: http://www.legex.ro/Ordin-3485-2013-130887.aspx
Timestamp: 2020-05-26 09:58:45+00:00
Document Index: 3403778

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Ordinul 3485/2013 | Legislatie gratuita
Ordin 3485 2013 abrogă Ordin 622 2012
Ordinul Nr.3485 din 10.12.2013
pentru aprobarea modelelor legitimaţiei de control, insignei şi ştampilei destinate utilizării de către personalul cu atribuţii de control şi inspecţie în amenajarea teritoriului şi urbanism, autorizarea executării lucrărilor de construcţii şi supravegherea pieţei produselor pentru construcţii, precum şi cu privire la aplicarea unitară a prevederilor legale în domeniul calităţii în construcţii
ACT PUBLICAT ÎN MONITORUL OFICIAL NR. 798 din 18 decembrie 2013
Având în vedere dispoziţiile art. 1 din Ordonanţa Guvernului nr. 63/2001 privind înfiinţarea Inspectoratului de Stat în Construcţii - I.S.C., aprobată cu modificări prin Legea nr. 707/2001, cu modificările şi completările ulterioare,în conformitate cu prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, ale Legii nr. 10/1995 privind calitatea în construcţii, cu modificările ulterioare, ale Legii nr. 350/2001 privind amenajarea teritoriului şi urbanismul, cu modificările şi completările ulterioare, ale Regulamentului (CE) nr. 765/2008 al Parlamentului European şi al Consiliului din 9 iulie 2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor şi de abrogare a Regulamentului (CEE) nr. 339/93, ale Regulamentului (UE) nr. 305/2011 al Parlamentului European şi al Consiliului din 9 martie 2011 de stabilire a unor condiţii armonizate pentru comercializarea produselor pentru construcţii şi de abrogare a Directivei 89/106/CEE a Consiliului, ale Hotărârii Guvernului nr. 622/2004 privind stabilirea condiţiilor de introducere pe piaţă a produselor pentru construcţii, republicată, cu modificările şi completările ulterioare, ale Hotărârii Guvernului nr. 766/1997 pentru aprobarea unor regulamente privind calitatea în construcţii, cu modificările şi completările ulterioare, ale Hotărârii Guvernului nr. 306/2011 privind unele măsuri de supraveghere a pieţei produselor reglementate de legislaţia Uniunii Europene care armonizează condiţiile de comercializare a acestora, ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, şi ale Ordinului ministrului dezvoltării regionale şi locuinţei nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare,potrivit dispoziţiilor art. 6 din anexa nr. 1 la Hotărârea Guvernului nr. 525/2013 pentru aprobarea atribuţiilor generale şi specifice, a structurii organizatorice şi a numărului maxim de posturi, precum şi a normării parcului auto şi a consumului de carburanţi ale Inspectoratului de Stat în Construcţii - I.S.C., cu modificările ulterioare,în temeiul art. 12 alin. (7) şi al art. 14 alin. (1) lit. c) din Hotărârea Guvernului nr. 1/2013 privind organizarea şi funcţionarea Ministerului Dezvoltării Regionale şi Administraţiei Publice, cu modificările ulterioare,viceprim-ministrul, ministrul dezvoltării regionale şi administraţiei publice, emite prezentul ordin. Articolul 1Se aprobă modelele legitimaţiei de control, insignei şi ştampilei destinate utilizării de către personalul cu atribuţii de control şi inspecţie în amenajarea teritoriului şi urbanism, autorizarea executării lucrărilor de construcţii şi supravegherea pieţei produselor pentru construcţii, precum şi cu privire la aplicarea unitară a prevederilor legale în domeniul calităţii în construcţii, prevăzute în anexa care face parte integrantă din prezentul ordin. Articolul 2 (1) Persoanele împuternicite de inspectorul general al Inspectoratului de Stat în Construcţii - I.S.C. să exercite controlul de stat în amenajarea teritoriului şi urbanism, autorizarea executării lucrărilor de construcţii şi supravegherea pieţei produselor pentru construcţii, precum şi cu privire la aplicarea unitară a prevederilor legale în domeniul calităţii în construcţii, conform legii, în calitate de agenţi constatatori, primesc, fiecare în parte, o legitimaţie de control, o insignă şi o ştampilă.(2) Orice faptă săvârşită împotriva agenţilor constatatori se sancţionează potrivit legii. Articolul 3Evidenţa legitimaţiilor de control, a insignelor şi a ştampilelor se ţine într-un registru general, în care se vor menţiona: a)pentru fiecare legitimaţie de control, seria, numărul de ordine, numele, prenumele şi funcţia titularului; b)pentru fiecare ştampilă, seria şi numărul acesteia; c)pentru fiecare insignă, numărul acesteia. Articolul 4(1) Atunci când calitatea de agent constatator a titularului legitimaţiei de control încetează, acesta o va preda Inspectoratului de Stat în Construcţii - I.S.C., în vederea anulării, care va fi consemnată în evidenţă.(2) Atunci când calitatea de agent constatator a titularului legitimaţiei de control încetează, acesta va preda insigna şi ştampila Inspectoratului de Stat în Construcţii - I.S.C., consemnându-se în evidenţă predarea acestora.(3) Pierderea legitimaţiilor de control, insignelor şi ştampilelor se comunică Inspectoratului de Stat în Construcţii - I.S.C. în termen de 15 zile şi se publică în presă. Articolul 5Inspectoratul de Stat în Construcţii - I.S.C. va duce la îndeplinire prevederile prezentului ordin. Articolul 6La data intrării în vigoare a prezentului ordin se abrogă Ordinul ministrului dezvoltării regionale şi turismului nr. 622/2012 pentru aprobarea modelului şi conţinutului legitimaţiei de control şi ale ştampilei destinate utilizării în activitatea de control al statului în amenajarea teritoriului, urbanism şi autorizarea executării lucrărilor de construcţii, precum şi cu privire la aplicarea unitară a prevederilor legale în domeniul calităţii în construcţii, publicat în Monitorul Oficial al României, Partea I, nr. 232 din 6 aprilie 2012. Articolul 7Prezentul ordin se publică în Monitorul Oficial al României, Partea I. Viceprim-ministru, ministrul dezvoltării regionale şi administraţiei publice, Nicolae-Liviu Dragnea
ANEXĂ1. Legitimaţia de control*) este confecţionată în sistem duplex (faţă-verso). 2. Insigna metalică*) este prevăzută cu sistem de fixare prin lamelă metalică în suportul din piele, în care se poate introduce şi legitimaţia de control. 3. Modelul ştampilei*) *) Legitimaţia de control, insigna metalică şi modelul ştampilei sunt reproduse în facsimil.
COMENTARII la Ordinul 3485/2013
Momentan nu exista niciun comentariu la Ordinul 3485 din 2013
Alte acte pe aceeaşi temă cu Ordin 3485/2013